**Tiszavasvári Város Önkormányzata**

**Képviselő-testülete**

**214/2024. (VIII.8.) Kt. számú**

**határozata**

**(20/2024. (VIII. 8.) sz. Tiva-Szolg. Kft. alapítói határozat)**

**Sportcsarnok ingyenes használatba adása TSK részére**

Tiszavasvári Város Önkormányzata Képviselő-testülete a Tiszavasvári Sport Klub (4440 Tiszavasvári, Alkotás u. 2.) képviseletében Leányvári Attila által benyújtott kérelméről az alábbi határozatot hozza:

1. Tudomásul veszi a Tiszavasvári Sport Klub értéknövelő beruházás iránti szándékát a Tiszavasvari Sportcsarnokban 2 db kosárlabda palánkra vonatkozóan 1-2,5 millió Ft /palánk becsült értéken az alábbi feltételekkel:
2. A TSK a pályázat szerinti legkorábbi időpontban tulajdonba adja az önkormányzat részére a beszerzett eszközöket.
3. A beszerzett palánkokat a TSK az üzemeltető és a tulajdonos rendelkezésére bocsájtja ingyenesen már a tulajdonba adást megelőzően is.
4. A beszerzett palánkok tekintetében felkéri a TSK elnökét, Leányvári Attilát, hogy azok önkormányzat részére történő ingyenes tulajdonba adása tekintetében az önkormányzatot értesítse annak legkorábbi időpontjáról.
5. Az évi 10 nap vagy 240 óra időtartamú ingyenes használatot támogatja, amennyiben annak a sportcsarnok üzemideje és a már más használókkal megkötött szerződésekre tekintettel akadálya nincsen, azzal, hogy a használat tekintetében a döntésre jogosult a Tiva-Szolg Kft. ügyvezetője.
6. Felkéri a TSK elnökét, Leányvári Attilát, hogy a sportcsarnok üzemeltetőjével, a Tiva-Szolg Kft-vel vegye fel a kapcsolatot a használati megállapodás megkötése érdekében, és egyeztessen az ingyenes használati időpontokról.
7. Felkéri továbbá a TSK elnökét, hogy a beszerzések előtt azok megfelelőségéről, használhatóságáról előzetesen egyeztessen az sportcsarnok üzemeltetőjével, a Tiva-Szolg Kft-vel.
8. Felkéri a Polgármestert, hogy jelen döntésről tájékoztassa az érintett feleket, a TSK elnökét, és a Tiva-Szolg Kft. ügyvezetőjét.

**Határidő:** azonnal  **Felelős**: Szőke Zoltán

polgármester

**Szőke Zoltán Dr. Kórik Zsuzsanna**

**polgármester jegyző**